Hadiza Isma'il El-Rufai (an haife ta a 21 ga watan Yuni, a shekara ta alif 1960) Yar Najeriya ce, kuma marubuciya ce, wanda itace uwargidan gwamnan jihar Kaduna Malam Nasir El-Rufai. Hadiza ce ta kafa cibiyar nan na Yasmin El-Rufai Foundation (YELF), cibiya dake maida hankali gurin koyar da ilimi ga mata da kananan yara, musamman rubutun kirkira da nazari. An haife El-Rufai da suna Hadiza Isma a birnin Kano, Najeriya, ga mahaifinta Mohammed Musa Isma tareda uwargidan sa Amina Iya Isma. Mahaifinta ma'aikacin gwamnati ne. Tana da BSc da MSc a Architecture (1983) da kuma MBA (1992) duk daga Jami'ar Ahmadu Bello, Zaria, sannan tasamu Masters a Rubutun Kirkira (Creative Writing) (2012) daga Jami'ar Bath Spa, United Kingdom. Daga nan ne, tafara aiki amatsayin malamar jami'a a sashen koyar da zane-zane (Architecture) a Kaduna Polytechnic, sannan tayi aiki a hukumar wutan lantarki ta kasa wato (National Electric Power Authority, NEPA), kafin nan tazama ma'aikaciya mai zaman kanta.